Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 19/13/8802	Košice I, 14.2.2014
EEČ : 2-63-45-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 14.2.2014, spisová značka 3 Pv 19/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v XXXXX dňa 06.01.2013 v čase okolo 12.38 hod. v HM Tesco na ul. Trolejbusovej č. 1 na predajnej ploche, na oddelení drogérie si zobrala make-up Affinitone, s ktorým odišla  na oddelenie textilu, kde si ho vložila do ľavého rukáva a následne prešla cez pokladničnú zónu bez zaplatenia, čím takto pre XXXXX spôsobila škodu vo výške 10,99 €, pričom takéhoto konania sa dopustila aj napriek tomu, že za taký čin už bola postihnutá blokovou pokutou na mieste vo výške 30,-€ hliadkou OO PZ XXXXX - Staré mesto zo dňa 04.11.2012 č. AB 844700 za priestupok proti majetku  podľa  §  50  ods.  1  zákona  č.  372/90 Zb.  o priestupkoch, ktoré  nadobudlo  právoplatnosť  dňa  04.11.2012

Uznesením prokurátora Okresnej prokuratúry XXXXX I zo dňa 14.2.2014, spisová značka 3 Pv 19/13/8802, bola určená obvinenej skúšobná doba v trvaní 12 mesiacov.
Odôvodnenie:
	XXXXX prokuratúry XXXXX uznesením zo dňa 07.01.2013 sp. zn. 3 Pv 19/13, bolo podľa § 216 ods. 1 Trestného poriadku podmienečne zastavil trestné stíhanie proti obvinenej XXXXX za prečin krádeže podľa § 212 ods. 2 písm. f / Trestného zákona, ktorého sa dopustila tak, že v XXXXX dňa 06.01.2013 v čase okolo 12.38 hod. v HM Tesco na ul. Trolejbusovej č. 1 na predajnej ploche, na oddelení drogérie si zobrala make-up Affinitone, s ktorým odišla  na oddelenie textilu, kde si ho vložila do ľavého rukáva a následne prešla cez pokladničnú zónu bez zaplatenia, čím takto pre XXXXX spôsobila škodu vo výške 10,99 €, pričom takéhoto konania sa dopustila aj napriek tomu, že za taký čin už bola postihnutá blokovou pokutou na mieste vo výške 30,-€ hliadkou OO PZ XXXXX - XXXXX zo dňa 04.11.2012 č. AB 844700 za priestupok proti majetku  podľa  §  50  ods.  1  zákona  č.  372/90 Zb.  o priestupkoch, ktoré  nadobudlo  právoplatnosť  dňa  04.11.2012.
	
	Podľa § 216 ods. 2 Trestného poriadku bola obvinenej určená skúšobná doba v trvaní 12 / dvanásť / mesiacov.

	Uznesenie o podmienečnom zastavení trestného stíhania nadobudlo právoplatnosť dňa 15.01.2013, teda skúšobná doba plynula od dňa 16.01.2013 do 15.01.2014.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby bol vyžiadaný odpis z registra trestov obvinenej a správa z Obvodného úradu v XXXXX, odboru všeobecnej vnútornej správy.
  
	Z výpisu z Ústrednej evidencie priestupkov MV SR vyplýva, že obvinená nebola riešená priestupkovo a nebola ani odsúdená v priebehu plynutia skúšobnej doby podmienečného zastavenia trestného stíhania. Z odpisu je zrejmé, že bolo voči nej podmienečne zastavené trestné stíhanie uznesením Okresnej prokuratúry XXXXX sp. zn. 4 Pv 250/13 zo dňa 20.11.2013, ale tohto skutku sa dopustila dňa 08.06.2012, teda ešte pred začiatkom plynutia skúšobnej doby podmienečného zastavenia trestného stíhania.

	Na  základe  týchto materiálov bolo preukázané, že obvinená počas skúšobnej doby podmienečného zastavenia trestného stíhania viedla riadny život a nedopustila sa trestnej činnosti, čím splnila podmienky na vydanie rozhodnutia o osvedčení sa.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I.
Sťažnosť má odkladný účinok. Právoplatnosťou tohto uznesenia nastávajú účinky zastavenia trestného stíhania. / § 217 ods. 4 Tr. poriadku, § 9 ods. 1 písm. e/ Tr. poriadku / . 

Mgr. Jozef Stanko
prokurátor